તાજેતરમાં જ ભારત છોડવા અંગેની અફવાઓમાં ઘેરાયેલી બોલિવૂડ અને હોલિવૂડમાં કામ કરી ચૂકેલી નરગિસ ફખરી હવે તેના મહત્ત્વપૂર્ણ પ્રોજેક્ટ સ્પાય બાદ નવી ફિલ્મ ૫-વેડિંગમાં કામ કરવા જઈ રહી હોવાના અહેવાલ મળી રહ્યા છે. રોકસ્ટાર ફિલ્મમાં દમદાર ભૂમિકા નિભાવનારી નરગિસ ફખરી હાલ ગ્રીસમાં હોલિ ડે મનાવવાની સાથે મજા માણી રહી છે અને ટૂંક સમયમાં જ ભારત પરત ફરીને તેના અગાઉ કરેલા કોન્ટ્રાક્ટ પર કામ પણ કરશે. તેણે ભારત છોડી દેવાની અફવા પર થોડા દિવસો પહેલાં જ પૂર્ણવિરામ મૂકતા જણાવ્યં હતું કે, હું ભારત છોડીને ક્યાંય જવાની નથી અને થોડા સમયમાં જ પરત ફરીને કામ શરૂ કરીશ. એક્ટરમાંથી ડાયરેક્ટર બનેલા અમેરિકન નમ્રતાસિંહ ગુર્જરની ફિલ્મ ૫-વેડિંગમાં નરગિસ ઉપરાંત એેકેડેમી એવોર્ડ વિજેતા કેન્ડી ક્લાર્ક અને ગોલ્ડન ગ્લોબ એવોર્ડ માટે નોમિનેટ થનારા બો ડેરેક પણ સામેલ છે.